พ่อหนูมีอาการอาเจียนเป็นเลือด ถ่ายอุจจาระเป็นเลือดค่ะ. เกิดจากอะไร สามารถรักษาหายขาดได้ไหมค่ะ
สวัสดีค่ะ สาเหตุของอาการอาเจียนเป็นเลือดและถ่ายเป็นเลือด ได้แก่1. มีแผลในกระเพาะอาหาร2. มีหลอดเลือดโป่งพองในหลอดอาหาร ส่วนใหญ่มักพบในผู้ป่วยที่เป็นโรคตับแข็ง โดยเฉพาะตับแข็งจากแอลกอฮอล์3. หลอดอาหารเกิดการฉีกขาด สาเหตุมาจากความดันที่เพิ่มสูงขึ้นในกระเพาะอาหารหรือหลอดอาหาร การขย้อน เช่น การอาเจียนซ้ำ ๆ การสะอึกหรือไออย่างรุนแรง4. การกลืนสารพิษ สารกัดกร่อน หรือสารกัมมันตรังสี5. ความผิดปกติของเลือด เช่น ภาวะเกล็ดเลือดต่ำ เกร็ดเลือดทำงานผิดปกติ ได้รับยาต้านการแข็งตัวของเลือด เป็นต้น6. โรคมะเร็งหลอดอาหาร หรือโรคมะเร็งกระเพาะอาหาร ซึ่งจะมีอาการปวดท้องแบบรุนแรง เบื่ออาหาร น้ำหนักลดร่วมด้วยเมื่อเลือดที่ออกจากกระเพาะอาหารมีปริมาณมาก เลือดก็จะไหลลงสู่ลำไส้เล็กและลำไส้ใหญ่และทำให้ถ่ายออกมาเป็นเลือดได้ดังนั้นหากทั้งอาการอาเจียนเป็นเลือดและถ่ายเป็นเลือดออกมาพร้อมกัน ก็ควรรีบพาพ่อไปพบแพทย์โดยเร็ว เพราะหากเสียเลือดมาก จะทำให้ความดันโลหิตต่ำลงจนเข้าสู่ภาวะช็อกได้ค่ะแต่หากอาการอาเจียนเป็นเลือดและถ่ายเป็นเลือดเกิดไม่พร้อมกัน เช่น เกิดกันคนละวัน สาเหตุของการถ่ายอุจจาะระเป็นเลือดก็จะเกิดจากสาเหตุอื่นๆ เช่น ริดสีดวงทวาร ลำไส้ใหญ่อักเสบเรื้อรัง ลำไส้ขาดเลือด มีหลอดเลือดผิดปกติที่ผนังลำไส้ ก้อนเนื้อหรือมะเร็งในมะเร็งลำไส้ เป็นต้น